Covid-19-statistieke: Byna 2 000 nuwe gevalle(Foto: Unsplash) Suid-Afrika het teen Woensdagaand altesaam 685 155 gevalle van Covid-19 gehad en 1 913 nuwe gevalle is bevestig, het dr. Zweli Mkhize, minister van gesondheid, gesê. Die meeste gevalle is in Gauteng (32,4%), gevolg deur KwaZulu-Natal (17,5%), die Wes-Kaap (16,3%) en die Oos-Kaap (13,2%). Altesaam 23 583 nuwe toetse is sedert die laaste bywerking gedoen. Nog 145 bykomende Covid-19-sterftes is bevestig. Hiervan was een in die Oos-Kaap, 11 in die Vrystaat, 42 in KwaZulu-Natal, 41 in Gauteng, 24 in Limpopo, 11 in Mpumalanga, sewe in die Noord-Kaap en agt in die Wes-Kaap. Dit bring die algehele sterftesyfer op 17 248 te staan. Suid-Afrika se herstelkoers is steeds 90% en 618 127 mense het reeds van die virussiekte herstel. Die meeste aktiewe gevalle is in Gauteng (19 454), gevolg deur die Vrystaat (12 991).